CELEX: 62012TN0234
Language: el
Date: 2012-06-01 00:00:00
Title: Υπόθεση T-234/12: Αγωγή της 1ης Ιουνίου 2012 — Amitié κατά Επιτροπής

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/22
            
         Αγωγή της 1ης Ιουνίου 2012 — Amitié κατά Επιτροπής
   (Υπόθεση T-234/12)
   2012/C 243/40
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Amitié Srl (Bologna, Ιταλία) (εκπρόσωποι: D. Bogaert και M. Picat, δικηγόροι)
   
      Εναγόμενη: Ευρωπαϊκή Ένωση, εκπροσωπούμενη από την Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να αναγνωρίσει ότι είναι αχρεώστητα τα ποσά των ακόλουθων χρεωστικών σημειωμάτων που απηύθυνε η Επιτροπή:
               
                           —
                        
                        
                           50 458,23 ευρώ στο πλαίσιο της συμβάσεως MINERVAPLUS που συνήψε η ενάγουσα με την Επιτροπή·
                        
                     
                           —
                        
                        
                           358 712,35 ευρώ στο πλαίσιο της συμβάσεως MICHAEL που συνήψε η ενάγουσα με την Επιτροπή.
                        
                     
         
               —
            
            
               να κρίνει ότι δεν είναι νόμιμη η αίτηση επιστροφής συνολικού ποσού 1 083 616,89 ευρώ·
            
         
               —
            
            
               να αναγνωρίσει ότι η Επιτροπή δεν είχε δικαίωμα να επιβάλει στις 11 Ιουνίου 2011 στην ενάγουσα διαδικασία παρεκβολής στο πλαίσιο της συμβάσεως BSOLΕ·
            
         
               —
            
            
               να κρίνει ότι, κατά συνέπεια, η διαδικασία παρεκβολής δεν είναι νόμιμη κατά το βελγικό δίκαιο·
            
         
               —
            
            
               να αναγνωρίσει ότι η Επιτροπή δεν είχε δικαίωμα να κινήσει διαδικασία παρεκβολής όσον αφορά τη σύμβαση BSOLE από την 14η Ιανουαρίου 2010·
            
         
               —
            
            
               να κρίνει ότι η μονομερής αναστολή των πληρωμών της κοινοτικής χρηματοδοτικής συνδρομής για τις συμβάσεις ATHENA και JUDAICA δεν είναι νόμιμη κατά το δίκαιο του Λουξεμβούργου·
            
         
               —
            
            
               να διατάξει την άμεση άρση της αναστολής των πληρωμών της κοινοτικής χρηματοδοτικής συνδρομής, δηλαδή, ποσού 263 120 ευρώ που έχει δεσμευθεί από την 8η Φεβρουαρίου 2010 για τη JUDAICA και από την 14η Ιουνίου 2010 για την ΑΤΗΕΝΑ·
            
         
               —
            
            
               να διατάξει την άμεση καταβολή από την ημερομηνία εκδόσεως της αποφάσεως μέσω εμβάσματος:
               
                           —
                        
                        
                           στον τραπεζικό λογαριασμό του συντονιστή του σχεδίου, σύμφωνα με το άρθρο 6.2 της συμβάσεως επιδοτήσεως JUDAICΑ·
                        
                     
                           —
                        
                        
                           στον τραπεζικό λογαριασμό του συντονιστή του σχεδίου, σύμφωνα με το άρθρο 6.2 της συμβάσεως επιδοτήσεως ΑΤΗΕΝΑ·
                        
                     
         
               —
            
            
               να καταδικάσει την Επιτροπή στην καταβολή των εξής ποσών:
               
                           —
                        
                        
                           150 000 ευρώ για αμοιβές των δικηγόρων και των ιταλών ελεγκτών (προσωρινές) και
                        
                     
                           —
                        
                        
                           256 824,17 ευρώ για αποκατάσταση της ζημίας που προκλήθηκε στην ενάγουσα από τη μη νόμιμη ή καταχρηστική μονομερή εκ μέρους της Ευρωπαϊκής Επιτροπής αναστολή των πληρωμών στο πλαίσιο των συμβάσεων ATHENA και JUDAICA.
                        
                     
         
               —
            
            
               να καταδικάσει την Επιτροπή να ανορθώσει κάθε δαπάνη και έξοδο στα οποία υποβλήθηκε η ενάγουσα στο πλαίσιο της παρούσας διαδικασίας καθόσον η κακόπιστη συμπεριφορά της Επιτροπής είναι η μόνη αιτία της υπό κρίση διαφοράς. Λαμβάνοντας υπόψη τη φύση και τα χαρακτηριστικά της διαφοράς, τα έξοδα αυτά εκτιμώνται προσωρινά στο ποσό των 50 000 ευρώ και
            
         
               —
            
            
               να κηρύξει εκτελεστή την απόφαση που θα εκδοθεί, παρά τη δυνατότητα ασκήσεως ενδίκου μέσου κατά αυτής.
            
         Επικουρικώς, αν υποτεθεί, πράγμα που δεν συμβαίνει, ότι η ενάγουσα οφείλει να καταβάλει ορισμένο ποσό βάσει του ελέγχου της Επιτροπής, η ενάγουσα ζητεί από το Γενικό Δικαστήριο:
   
               —
            
            
               να αναγνωρίσει ότι το ποσό της οφειλής της ενάγουσας είναι 54 195,05 ευρώ και όχι 1 083 616,89 ευρώ σύμφωνα με τη νομολογία των δικαστηρίων του Βελγίου και του Λουξεμβούργου όσον αφορά τη συνέπεια της καταχρηστικής συμπεριφοράς της Επιτροπής, που είναι η μείωση του ποσού αυτού στο σύνηθες μέτρο, δηλαδή στο ποσό των 54 195,05 ευρώ αντί του ποσού των 1 083 616,89 ευρώ και
            
         
               —
            
            
               να κηρύξει εκτελεστή την απόφαση που θα εκδοθεί, παρά τη δυνατότητα ασκήσεως ενδίκου μέσου κατά αυτής.
            
         
      Ισχυρισμοί και κύρια επιχειρήματα
   
   Προς στήριξη της αγωγής η ενάγουσα προβάλλει τρεις λόγους.
   
               1)
            
            
               Ο πρώτος λόγος αντλείται από αμφισβήτηση των αποτελεσμάτων του ελέγχου της Επιτροπής, επειδή:
               
                           —
                        
                        
                           τα αποτελέσματα του ελέγχου της Επιτροπής τίθενται υπό αμφισβήτηση βάσει της εκθέσεως ανεξάρτητου εξωτερικού ελεγκτή, ο οποίος ορίστηκε από την ενάγουσα ρητώς για το ειδικό αυτό ζήτημα και για την αξιολόγηση των αποτελεσμάτων του ελέγχου της Επιτροπής και
                        
                     
                           —
                        
                        
                           επικουρικώς, υποστηρίζεται ότι υπήρξε καταχρηστική συμπεριφορά της Επιτροπής, η οποία παραβίαζε, συνεπώς, την αρχή της καλής πίστης (άρθρο 1134 τόσο του βελγικού όσο και του λουξεμβουργιανού αστικού κώδικα).
                        
                     
         
               2)
            
            
               Ο δεύτερος λόγος αντλείται από αμφισβήτηση της εφαρμογής της διαδικασίας παρεκβολής στη σύμβαση BSOLE, επειδή:
               
                           —
                        
                        
                           η Επιτροπή παρέβη το άρθρο 13 των γενικών όρων των συμβάσεων eTen οι οποίες αφορούν δυνατότητα εφαρμογής ή εκτίμηση της αγοράς·
                        
                     
                           —
                        
                        
                           η Επιτροπή παρέβη το άρθρο 4.2.2.3. του οδηγού δημοσιονομικών θεμάτων σχετικά με τις έμμεσες δράσεις του έκτου προγράμματος πλαίσιο για τον Οκτώβριο 2003 και Φεβρουάριο 2005·
                        
                     
                           —
                        
                        
                           η Επιτροπή παρέβη τους όρους της συμβάσεως (άρθρο 1134, εδάφιο 1, του βελγικού αστικού κώδικα) και
                        
                     
                           —
                        
                        
                           η Επιτροπή έχει απολέσει την προθεσμία βάσει του ευρωπαϊκού δικαίου (βλ. άρθρο 46 (πρώην άρθρο 43)) του Πρωτοκόλλου περί του Οργανισμού του Δικαστηρίου της Ευρωπαϊκής Ένωσης.
                        
                     
         
               3)
            
            
               Ο τρίτος λόγος αντλείται από αδικαιολόγητη αναστολή των πληρωμών που πραγματοποιούνται στο πλαίσιο των συμβάσεων ATHENA και JUDAICA, που είναι τμήμα του σχεδίου eCONTENTPLUS, επειδή:
               
                           —
                        
                        
                           η αναστολή δεν βρίσκει έρεισμα στους όρους των συμβάσεων ATHENA και JUDAICΑ·
                        
                     
                           —
                        
                        
                           δεν είναι δυνατή η δικαιολόγηση της αναστολής βάσει των άρθρων 106, παράγραφος 4, και 183 του κανονισμού 2342/2002 της Επιτροπής (1)·
                        
                     
                           —
                        
                        
                           δεν έχει επίσης εφαρμογή το άρθρο 183 του κανονισμού 2342/2002 της Επιτροπής·
                        
                     
                           —
                        
                        
                           υποστηρίζεται ότι υπήρχε καταχρηστική συμπεριφορά της Επιτροπής όσον αφορά την μονομερή και αδικαιολόγητη αναστολή των πληρωμών της κοινοτικής χρηματοδοτικής συνδρομής βάσει του άρθρου 1134 του αστικού κώδικα και
                        
                     
                           —
                        
                        
                           η αρχή της «exceptio non adimpleti contractus (ενστάσεως του μη εκπληρωθέντος συναλλάγματος)» δεν έχει επίσης εφαρμογή.
                        
                     
         
      (1)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ 2002 L 357, σ. 1)